《阻风舟中有感》
宋代·李纲

扁舟泊枉渚，邈在大江南。风云斗未息，波涛战方酣。

闭关坐明窗，开卷穷幽探。气寒觉火冷，志苦思蘖甘。

深炷一炉香，默默聊自参。半世徒扰扰，忙如未茧蚕。

又若伏枥马，未脱辔与衔。逝将归山林，瓶锡寄一岩。

愿从祖师六，不学黄庭三。得此无所得，超然离圣凡。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。